Александр Хинштеин – Урыстәыла аҳәынҭқарратә дума адепутат азакәан апроект азирхиеит. Ари азакәан рыдыркылар, Урыстәылаҟа анеира азин роуам атәымтәылауаа-арусофобцәа. Азакәан апроект аҿы иарбоуп изусҭцәоу арусофобцәа. Уахь иаҵанакуеит милаҭла, динхаҵарыла, бызшәала, хылҵшьҭрала ауаа еиҿазыргыло, Аџьынџьтәылатә еибашьра Ду аветеранцәа рыпату лазырҟәуа, Аԥсадгьыл ахьчаҩцәа ргәалашәара аҳаҭыр лазырҟәуа зегьы.
"Иахьатәи амш Урыстәыла иамоу апроблемақәа даара ирацәоуп, уи иаҿагылоу амчқәагьы маҷым. Еиуеиԥшым аҳәынҭқаррақәа Аџьынџьтәылатә еибашьра Ду аҭоурых еицаркуеит ҳәа иаҿуп. Аурыс идеологиа иаҿагылоу даара ирацәахеит. Убри иахҟьаны иара игәаанагара еилкаауп, сгәы ианаагоит иадгыло ҟалоит ҳәа, иахәҭоу абжьқәагьы роуеит ҳәа", - еиҭеиҳәеит Чамагәуа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.